Lucius Cornelius Scipio Asiaticus (consul 83 a.C.n.)

Lucius Cornelius Scipio Asiaticus vel Asiagenes (natus saeculo 2 a.C.n., mortuus anno 82 vel 81 a.C.n. Massiliae) vir publicus Romanus factionis Popularum fuit.

 Gens 
Proavus eius Lucius Cornelius P.f. Scipio Asiaticus, consul anni 190 a.C.n., erat. Ipse tertium filium Marci Aemilii Lepidi adoptavit quicum erat cum a militibus desertus a Sylla captus estAppianus Alexandrinus, Bella civilia I,387.. Qui filius seditionis anni 77 a.C.n. particeps factus tum ad Albam Pompeiam occisus estOrosius V.22.17..

 Cursus honorum 
Scipio anno 106 a.C.n. IIIvir monetalis, ab anno 88 a.C.n. augur fuit. Anno 86 aut antea praeturam adeptus est. Anno 85 proconsul Macedoniam provinciam rexit. Anno 83 a.C.n. una cum Gaio Norbano consul electus est atque bellum contra Sullam e bello Mithridatico redientem suscepit. At milites Scipionis ad Sullam transierunt atque consul se Sullae dedere coactus estAppianus Alexandrinus, Bella civilia I.82; 85; 86. A victore sine poena tunc dimissus sed paulo post proscriptus Massiliam fugit atque ibi anno 82 aut 81 a.C.n. mortuus est. Cicero eum oratorem laudavitMarcus Tullius Cicero, Brutus 47.

 Notae 

 Plura legere si cupis 
 François Hinard (1985), Les proscriptions de la Rome républicaine. Romae: École française de Rome. ISBN 2-7283-0094-1 (Collection de l'École française de Rome, 83) : 344-346 Hic legere potes


 Nexus externi 
Denarii Scipionis Asiatici in Museo Britannico.

Categoria:Augures
Scipio Asiaticus, Lucius
Categoria:Populares (Roma antiqua)
Categoria:Praetores
Categoria:Proconsules Macedoniae
Categoria:Senatores
Categoria:Triumviri monetales